Document ID: /fineweb-2-swissfilter-quality_10-filterrobots/filtered/02820.jsonl.gz/6

Ovdje možete naći božićne pjesme, još o Božiću, te duhovnu misao i misna čitanja za svetkovinu "Marije Bogorodice" i za Drugu nedjelju po Božiću.
Božićne pjesme:
Katedralni oratorijski zbor Mostar - Radujte se narodi: https://youtu.be/vetltZNi3xw
Katedralni oratorijski zbor Mostar - Kyrie eleison: https://youtu.be/3D5WLU0DRm8
Katedralni oratorijski zbor Mostar - Svim na zemlji: https://youtu.be/UX0xPr7yiYM
Katedralni oratorijski zbor Mostar - U to vrijeme godišta: https://youtu.be/GkfWU8KyNkc
Katedralni oratorijski zbor Mostar - Veselje ti navješćujem: https://youtu.be/Ky5SPOJnQyw
Katedralni oratorijski zbor Mostar - Veseli se, Majko Božja: https://youtu.be/-2Ki-K03k6s
Katedralni oratorijski zbor Mostar - O, pastiri, čudo novo: https://youtu.be/whGcB0uiIYQ
Katedralni oratorijski zbor Mostar - Djetešce nam se rodilo: https://youtu.be/zHTvV9WSdfY
Katedralni oratorijski zbor Mostar - O, Betleme: https://youtu.be/uehU3ECM6NY
Katedralni oratorijski zbor Mostar - Narodi nam se: https://youtu.be/8gaJnA1s_Mo
Draga braćo i sestre, proslavili smo Božić i božićne blagdane. Neću opisivati okolnosti proslave ovoga Božića niti u odnosu na Covid 19 niti na ograničenja.
Je li se itko pomolio za mene na Božić?
Ali, hoću jedno reći - da sam dobio toliko čestitki za Božić preko raznoraznih tehničkih dostigunuća i različitih motiva.
Jedno mi je pitanje ostalo u duši? Jel' se itko pomolio za mene te božićne večeri?
Jesu li ti isti ljudi izmolili večernju božićnu molitvu...? I mnogo drugih pitanja...
Šta nam svima znači Isus u našim životima, obiteljima, susretima...? Il je to sve više običaj... i sutra život kao da Boga i nema...
Božić, Isusovo utjelovljenje, činjenica da je Bog u Isusu postao čovjekom, ima cilj i Božji poziv čovjeku i čovječanstvu, a to je: POZIV SVIMA NAMA NA „PREPOROĐENJE“ na sliku Kristovu.
Božić treba živjeti svaki dan
Božić je tako početak našega RAĐANJA ZA NEBO. Božić traje i treba ga živjeti svaki dan; sve više postajati Kristovi, urastati u Krista. Postajati DINONICIMA BOŽANSTVA ISUSA KRISTA koji se nije plašio uzeti udjela u našemu čovještvu. Ovaj proces dobro opisuje sveti Pavao kada piše: „Ne živim više ja, nego Krist živi u meni“ (Gal, 2,20).
Božić i sveta misa
S Božićom je najuže povezana sveta misa. Isus Krist je uistinu prisutan u svetoj misi pod prilikama posvećenog kruha i vina. To je najveća istina koju kao kršćani nikada ne smijemo zaboraviti. Zato je Misa vrhunac i središnji događaj kršćanskoga života. U svetoj misi mi sami se trebamo dati, poput kruha koji se pretvara u Tijelo Kristovo, „pretvoriti“ u Krista, Kristovo mistično tijelo, koje je i treba biti Crkva.
Malo objašnjenje što se događa i na Božić i u svetoj misi. Svećenik u kalež s vinom ulijeva nekoliko kapi vode i moli: „Otajstvo ove vode i vina učinilo nas dionicima božanstva Isusa Krista, koji se udostojao uzeti dijela u našem čovještvu“.
Znači, Isus je uzeo UDJELA U NAŠEM ČOVJEŠTVU, da bismo mi POSTALI DIONICIMA BOŽANSTVA ISUSA KRISTA. Taj proces smijemo nazvati preporođenje; NOVO ROĐENJE, rođenje odozgo, od vode i duha Svetoga.
Bez te svijesti i Božić i sakramenti koje smo primili ostat će nam samo običaj. Iz običaja otići ćemo na božićnu misu, ali ćemo nastaviti živjeti kao da Boga nema. A Božić je upravo obilježen imenom: „Emanuel – BOG S NAMA!“ Sveta Terezija Avilska bi rekla: „Sve poteškoće u našemu životu izviru iz jednog uzroka: iz toga što se živi, radi i moli kao da Bog nije prisutan.“
Bog oblikuje čovjeka “iznutra” po Isusu Kristu
Bog oblikuje čovjeka “iznutra” po Isusu Kristu. “Krist je snaga koja čovjeka oblikuje iznutra, počelo novoga života što ne traje jedan dan (na Božić) ili jedan sat kada odem na svetu misu, nego je to proces koji ne prolazi i koji traje za vječni život. Život što ga je Bog ponudio svakom čovjeku po Isusu Kristu, ne zaustavlja se ni s činjenicom smrti, jer se isti Kirst pojavljuje s one strane granice i kaže: „Ja sam uskrsnuće i život, tko vjeruje u mene, čak i ako umre, živjet će“ (Iv 11,25). Ovo je najveća potvrda vrijednosti čovjekova života i to je konačno ispunjenje čovjekova života.
S Božićom, S Bogom, s Isusom Kristom, otovrimo se procesu da nas Bog mijenja, iznutra, u srcu, OBLIKUJE i PRETVARA NA SLIKU KRISTOVU, kako bismo bili svjedoci Isusa Krista, bolji i odgovorniji ljudi, POSLUŠNI SVOME NEBESKOM OCU.
Misna čitanja
Prvo čitanje: Br 6,22-27
Reče Gospodin Mojsiju: »Reci Aronu i njegovim sinovima: Ovako blagoslivljajte Izraelce: - Neka te blagoslovi Gospodin i neka te čuva! - Neka te Gospodin licem svojim obasja, milostiv neka ti bude! - Neka pogled svoj Gospodin svrati na te i mir ti donese!
Tako neka zazivaju ime moje nad sinove Izraelove i ja ću ih blagoslivljati.«
Riječ Gospodnja
Pripjev: Smilovao nam se Bog i blagoslovio nas!
Smilovao nam se Bog i blagoslovio nas,
obasjao nas licem svojim,
da bi sva zemlja upoznala putove tvoje,
svi puci tvoje spasenje!
Nek se vesele i kliču narodi
jer sudiš pucima pravedno
i narode vodiš na zemlji.
Neka te slave narodi, Bože,
svi narodi neka te slave!
Bog nas blagoslovio!
Neka ga štuju svi krajevi svjetski!
Drugo čitanje: Gal 4,4-7
Braćo: Kad dođe punina vremena, odasla Bog Sina svoga: od žene bi rođen, Zakonu podložan da podložnike Zakona otkupi te primimo posinstvo. A budući da ste sinovi, odasla Bog u srca vaša Duha Sina svoga koji kliče: Abba! Oče! Tako više nisi rob, nego sin; ako pak sin, onda i baštinik po Bogu.
Riječ Gospodnja
Više puta i na više načina Bog nekoć govoraše ocima po prorocima; konačno, u ove dane, progovori nama u Sinu.
Evanđelje: Lk 2,16-21
U ono vrijeme:
Pastiri pohite u Betlehem i pronađu Mariju, Josipa i novorođenče gdje leži u jaslama.
Pošto sve pogledaše, ispripovjediše što im bijaše rečeno o tom djetetu.
A svi koji su to čuli divili se tome što su im pripovijedali pastiri.
Marija u sebi pohranjivaše sve te događaje i prebiraše ih u svome srcu.
Pastiri se zatim vratiše slaveći i hvaleći Boga za sve što su čuli i vidjeli kako im je bilo rečeno. Kad se navršilo osam dana da bude obrezan, nadjenuše mu ime Isus, kako ga je bio prozvao anđeo prije njegova začeća.
Riječ Gospodnja
Crkva na Novu Godinu slavi svetkovinu „Svete Marije Bogorodice“. Mali broj je i vjernika svjestan da i postoji ova svetkovina i malo su svjesni njenog značenja za čovjeka i čovječanstvo. Za Novu Godinu smo navikli na vatromet, na zabavu, novogodišnju zdravicu i dobre želje… Ova godina će biti pošteđena dosadašnjih navika i tuluma.
Isus jepravi Bog i pravi čovjek
Ali vratimo se svetkovini Svete Marije Bogorodice. To je najveći naslov za Mariju: „Marija Bogorodica“. Ovaj naslov za Mariju je potvrdio Efeški sabor 431 godine i dogmatski definirao da je Marija Bogorodica (Theotokos). Time se želi naglasiti da je Isus Krist pravi Bog od pravoga Boga, rođen, ne stvoren, istobitan s Ocem, odnosno da je on prava Utjelovljena Riječ Božja, istovremeno i Bog i čovjek, (Isus Krist je pravi Bog i pravi čovjek. Crkva je tijekom prvih stoljeća morala braniti i objašnjavati tu istinu vjere protiv hereza koje su je iskrivljavale), a s druge se strane želi naglasiti i posebnost Marijine uloge, jer je kao milosti puna i kao ona koja je svojim Neka mi bude! - zavrijedila biti Majkom Božjom.
Samo čovjek pomiren s Bogom, može stvarati mir u ovom svijetu
Bog nas je po Isusu Kristu pomirio sa sobom. Samo čovjek pomiren s Bogom, može stvarati mir u ovom svijetu. To je poruka i za Svjetski dan mira koji se slavi upravo na Novu Godinu i svetkovinu „Svete Marije Bogorodice“ koja drži u naručju svoga Sina želeći čovječanstvu reći: „Evo vašega Mira“. Nema drugoga! Zato, osam dana nakon Božića, kada Crkva, kao i Djevica Majka Marija, pokazuje svijetu novorođenog Isusa, Kneza mira, slavimo Svjetski dan mira. Da, to Djetešce, koje je Božja utjelovljena Riječ, je došla donijeti ljudima mir kojeg svijet ne može dati (usp. Iv 14, 27).
Tko su „mirotvorci“?
On je poslan srušiti "zid neprijateljstva" (usp. Ef 2, 14). A kada je na obalama Galilejskog jezera proglasio svoja "blaženstva", među njima je također bilo "blago mirotvorcima: oni će se sinovima Božjim zvati!" (Mt 5, 9). Tko su mirotvorci? To su svi oni koji, iz dana u dan, nastoje zlo pobijediti dobrom, snagom istine, oružjima molitve i oproštenja, poštenim i dobro učinjenim poslom, znanstvenim istraživanjem u službi života, tjelesnim i duhovnim djelima milosrđa. Mirotvoraca je mnogo, ali se za njih ne čuje. Poput kvasca u tijestu, čine da raste čovječanstvo prema Božjem naumu.
Mir je cilj kojem svi moramo težiti i za kojeg svi moramo moliti i raditi. Molimo da se, usprkos teškoćama i vođe naroda zauzmu više za mir za kojim teži ljudski rod. Povjerimo te želje zagovoru Majke "Kraljice mira", da godina koja započinje bude vrijeme nade i mirnog suživota za cio svijet.
Draga braćo i sestre, svima vama želim sretnu Novu 2021. godinu! i neka do svakog muškarca i žene dopre Božji blagoslov i zauvijek ostane u vašim srcima i obiteljiama:
- „Neka te blagoslovi Gospodin i neka tečuva!
- Neka te Gospodin licem svojim obasja, milostiv neka ti bude!
- Neka pogled svoj Gospodin svrati na te i mir ti donese!“ (Br 6, 24-26).
„Pod obranu se tvoju utječemo“
I na kraju, sjetimo se najstarije marijanske molitve nastale oko 250. Godine: „Pod obranu se tvoju utječemo“, a u kojoj se upravo Marija naziva Bogorodica. Izmolimo je svi danas i svaki dan redovito:
Pod obranu se tvoju utječemo, sveta Bogorodice,
ne odbij nam molbe u potrebama našim,
nego nas od svih pogibli uvijek oslobodi,
Djevice slavna i blagoslovljena.
Gospođo naša, posrednice naša, zagovornice naša!
Sa svojim nas Sinom pomiri,
svojemu nas Sinu preporuči,
svojemu nas Sinu izruči! Amen
Misna čitanja
Prvo čitanje: Sir 24,1-2.8-12
Mudrost se sama slavi i u Bogu se časti i sred puka svog se hvali. Usta svoja otvara u zboru Svevišnjeg i pred njegovom se moći proslavlja. Posred naroda se svog uzvisuje i u punom svetom zboru pobuđuje divljenje i u mnoštvu izabranika ima hvalu i među blagoslovljenima ona se sama ovako blagoslivlje: »Zapovjedi mi Stvoritelj sviju stvari i koji me stvori, odredi mjesto za šator moj i reče: ‘Nastani se u Jakovu i uđi u baštinu Izraelu.’ Prije vjekova, odiskona, on me stvorio i neću prestati dovijeka. Pred njim sam služila u svetom šatoru i potom se nastanila na Sionu. Dao mi je tako spokoj u milome gradu i vlast mi je u Jeruzalemu. Tako se ukorijenih u slavnom narodu, na dijelu Gospodnjem, u baštini njegovoj, i u punom zboru svetih moj je boravak.«
Riječ Gospodnja
Riječ tijelom postade i nastani se među nama.
Slavi Gospodina, Jeruzaleme, hvali Boga svoga, Sione!
On učvrsti zasune vrata tvojih, blagoslovi u tebi tvoje sinove.
On dade mir granicama tvojim, pšenicom te hrani najboljom.
Besjedu svoju šalje na zemlju, brzo trči riječ njegova.
Riječ svoju on objavi Jakovu, odluke svoje i zakone Izraelu.
Ne učini tako nijednom narodu: nijednom naredbe svoje ne objavi!
Drugo čitanje: Ef 1,3-6. 15-18
Blagoslovljen Bog i Otac Gospodina našega Isusa Krista, on koji nas blagoslovi svakim blagoslovom duhovnim u nebesima, u Kristu. Tako: u njemu nas sebi izabra prije postanka svijeta da budemo sveti i bez mane pred njim; u ljubavi nas predodredi za posinstvo, za sebe, po Isusu Kristu, dobrohotnošću svoje volje, na hvalu slave svoje milosti. Njome nas zamilova u Ljubljenome.
Zato i ja, otkad sam čuo za vašu vjeru u Gospodinu Isusu i za ljubav prema svima svetima, ne prestajem zahvaljivati za vas i sjećati vas se u svojim molitvama: Bog Gospodina našega Isusa Krista, Otac slave, dao vam Duha mudrosti i objave kojom ćete ga spoznati; prosvijetlio vam oči srca da upoznate koje li nade u pozivu njegovu, koje li bogate slave u baštini njegovoj među svetima.
Riječ Gospodnja
Pjesma prije Evanđelja: Usp 1Tim 3.16
Slava tebi Kriste, propovijedani narodima! Slava tebi Kriste, vjerovani u svijetu!
Evanđelje: Iv 1,1-5. 9-14
U početku bijaše Riječ i Riječ bijaše u Boga i Riječ bijaše Bog.
Ona bijaše u početku u Boga.
Sve postade po njoj i bez nje ne postade ništa.
Svemu što postade, u njoj bijaše život i život bijaše ljudima svjetlo;
i svjetlo u tami svijetli i tama ga ne obuze.
Svjetlo istinsko koje prosvjetljuje svakog čovjeka dođe na svijet;
bijaše na svijetu i svijet po njemu posta i svijet ga ne upozna.
K svojima dođe i njegovi ga ne primiše.
A onima koji ga primiše podade moć da postanu djeca Božja: onima koji vjeruju
u njegovo ime, koji su rođeni ne od krvi,
ni od volje tjelesne, ni od volje muževlje, nego – od Boga.
I Riječ tijelom postade i nastani se među nama i vidjesmo slavu njegovu -
- slavu koju ima kao Jedinorođenac od Oca – pun milosti i istine.
Riječ Gospodnja
Draga braćo i sestre!
Proslavili smo Božić.
Božić bi trebao biti početak našega „preporađanja“ na sliku Kristovu. Samo Božja riječ to čini. Ona nas preporađa i rađa za djecu Božju.
Svaki čovjek je razapet između Boga i Ništavila! Između života i smrti“ Između "blagoslova i prokletstva!
„Gledajte, nudim vam danas blagoslov i prokletstvo (Pnz 11, 26).
Mojsije reče narodu: Gledaj! "Danas preda te stavljam: život i sreću, smrt i nesreću. Ako poslušaš zapovijedi Gospodina, Boga svoga, koje ti danas dajem; ako poslušaš - da ljubiš Gospodina, Boga svoga, da hodiš njegovim putovima, vršiš njegove zapovijedi, njegove zakone i njegove uredbe - živjet ćeš, i razmnožit će te Gospodin, Bog tvoj, i blagoslovit će te u zemlji u koju ulaziš da je zaposjedneš. Ali ako se srce tvoje odvrati i ne poslušaš, nego zastraniš i budeš se klanjao drugim bogovima i njima iskazivao štovanje, ja vam danas izjavljujem da ćete zaista propasti; nećete dugo živjeti na zemlji u koju ćete, prešavši Jordan, ući da je zaposjednete. Uzimam danas za svjedoke protiv vas nebo i zemlju da pred vas stavljam: život i smrt, blagoslov i prokletstvo. Život, dakle, biraj: Ljubi Gospodina, Boga svoga, slušaj njegov glas, prianjaj uz njega, da živiš ti i tvoje potomstvo. Ta on je život tvoj i dugi vijek tvog prebivanja na zemlji za koju se Gospodin zakle očevima tvojim Abrahamu, Izaku i Jakovu da ce im je dati“ (Pnz 30, 15-20).
Pred nas je stavljena mogućnost da „postanemo Netko“ ili „ostanemo Ništa“.
Pred nas je stavljena mogućnost da izaberemo blagoslov ili prokletstvo; život ili smrt.
Današnji čovjek teško prihvaća život, a smrt nikako...
Današnji čovjek teško prima i prihvaća život, a smrt uopće ne prihvaća. Današnjeg čovjeka najviše uznemiruje „Ništavilo“ koje je sam izabrao, a Boga je „odbacio“. Uvijek je nezadovoljan, jer mu Ništavilo ne može dati smisao života.
„Treba ozbiljno „uzeti“ Boga i Božju riječ
Vjera i Bog ne smiju se „uzeti“ neozbiljno! Vjera postaje neozbiljnom tamo gdje mjera vjere i odnosa s Bogom postaje nečije sviđanje ili nesviđanje; ono što nekome godi ili ne godi. To bi bila ideologija, a ne vjera. Vjera dolazi od Božje riječi. Bivši papa Benedikt XVI. o vjeri je istaknuo: „Kršćanin nikada ne smije misliti da je vjera privatan čin. Vjera je prihvaćanje Gospodina Isusa Krista i život s Njim i aktivno uključivanje u „Isusov program“.
Riječ Božja treba POSTATI djelotvorna
Papa naglašava da upravo čovjek treba postati prebivalište Božje riječi. Marija je na riječ Božju odgovorila anađelu: „Evo službenice Gospodnje, neka mi bude po riječi tvojoj.“ Mi dalje molimo: „I Riječ je tijelom postala i nastanila se među nama!“
- Ako računamo s Božjom Riječju kao što je Marija računala, onda ćemo lako razumjeti današnje evanđelje: „Upočetku bijaše Riječ i Riječ bijaše u Boga i Riječ bijaše Bog... Sve postade po Njoj i bez Nje ne postade ništa.“ Bez Božje riječi i mi ne postojima! Drugim riječima rečeno, po Božjoj riječi postajemo „Netko“ – netko po čijem se životu prepoznaje Bog i život.
„I Riječ tijelom postade“.
Riječ (Isus) je k svojima došla, nastanila se među njima. Mi možemo primiti ili ne primiti Božju riječ. Ali, Isus (Riječ) želi nas dovesti do Boga, do Života, k Sebi, jer smo njegovi. Isus nas nikada ne prestaje gledati kao svoje, ne prestaje nas ljubiti, iako ostaje s naše strane često stvarnost - kako nam evanđelje govori: „K svojima dođe i njegovi ga ne primiše.“ „A onima koji ga primiše dade moć da postanu djeca Božja!“
Život je naš skriven s Kristom u Bogu!
Život je naš skriven u Isusu Kristu. Sebe i ljepotu života možeš pronaći u Isusu Kristu. Ljubav možeš pronaći u Isusu Kristu. Put svoj i istinu možeš pronaći u Isusu Kristu. „Blagoslovljen Bog i Otac Gospodina našega Isusa Krista, on koji nas blagoslovi svakim blagoslovom duhovnim u nebesima, u Kristu. Tako: u njemu nas sebi izabra prije postanka svijeta da budemo sveti i bez mane pred njim; u ljubavi nas predodredi za posinstvo, za sebe, po Isusu Kristu, dobrohotnošću svoje volje, na hvalu slave svoje milosti. Njome nas zamilova u Ljubljenome.
Draga braćo, pred nas je stavljena mogućnost da „postanemo Netko“ ili „ostanemo Ništa“. Odrecimo se „Ništa“! Postanimo Kristovi, kršćani, postanimo „Netko“ – postanimo oni u kojima se utjelovila Božja riječ i postala djelotvorna na dobro i Bogu i čovjeku.
Povjerimo te želje zagovoru Majke "Kraljice mira"!
Srijeda, 06. 01. 2021.
Sveta Tri Kralja
Basel, 19.00 Uhr
Basel, 20.00 Uhr
Subota, 09. 01. 2021.
Jura u 17.00 sati
Nedjelja, 10. 01. 2021.
Isusovo Krštenje
Basel, 8.00 Uhr
Basel, 9.00 Uhr
Basel, 10.00 Uhr
Basel, 11.00 Uhr
Liestal, 13.00 sati
Liestal, 14.00 sati
Liestal, 15.00 sati
Jedno ili dvoje najviše iz jedne obitelji može se prijaviti za misu:
Nastojte na mise za blagoslov soli i vode PRIJAVITI SE JEDNO ili najviše DVOJE iz jedne obitelji, kako biste omogućili svim drugima da i oni dođu na red za blagoslov soli i vode, odnosno obitelji.